บ้านรมควันได้กลับมาอวดโฉมอีกครั้ง 
ร้านตั้งใจตกแต่ง สวยงาม อลังการ ทางเข้าร้านมีวงเวียนน้ำพุกวางตั้งตระหง่าน (แกรนด์ป่ะล่า)
แต่ติงนิดนึงที่ร้านเปลี่ยนชื่อไม่ติดหูเลย พวกเราเลยเรียกว่า smoked house ต่อ

ในร้าน นอกร้านปรับปรุงใหม่หมด เพิ่มความหรูหรา ใส่แสงไฟ ทาสีใหม่ ลงตัวหมด
ขนาดห้องน้ำ ยังทำใหม่ เปิดแอร์เย็นฉ่ำ สะอาดมาก

พนักงาน ปริมาณมหาศาล พร้อมจะคอยบริการท่าน 
เริ่มตั้งแต่พาเดินไปเลือกที่นั่ง พร้อมยืนรอรับบริการ ตามโต๊ะอย่างใกล้ชิด

ช่วงเย็น สุดสัปดาห์ ที่นั่งด้านนอกมีดนตรีสด 
ช่วงทุ่มนึง วันที่ไป พบนักร้องร้องเพลงแนวบอสซ่า ชิคๆ 

อาหารที่สั่งไปมาเสิร์ฟเร็วมาก เราสั่ง และเดินไปกลับจากห้องน้ำ พบว่าอาหารมาครบแล้ว ประทับใจค่ะ
อาหารแต่ละจานนั้น portion ใหญ่มาก แนะนำให้ ค่อยๆ สั่งค่ะ (ถ้าสั่งตอนหิว แล้วพอมาเจออาหารและใบเสร็จ อาจหน้ามืดและจุกได้) และทางร้านมีขนมปังต้อนรับร้อนๆ เนยนิดนึง อร่อยค่ะ

เราสั่ง...
##Lamb burger: เนื้อแกะชิ้นโต พร้อมเครื่องเคียงแบบจุใจ กลิ่นแกะคาวไปหน่อย แต่เพื่อนบอกดีแล้ว จะได้รู้ว่าเป็นแกะจริงๆ
##Bacon carbonara: ครีมคลุก เข้ากับเส้นดี เบคอนกรอบใส่มาเยอะมาก
##Pork ragu bolognese: เส้นกำลังดี ไม่หวานไป ใส่หมูสับเยอะมาก และจานก็ใหญ่มากเช่นกัน ทานไปครึ่งจาน เริ่มรู้สึกเลี่ยนละ
##Salmon teriyaki: salmon ชิ้นโต ราดซอส มีเครื่องเคียงเป็นข้าวคลุกกระเทียม ซึ่งมันแย่งซีนมาก เพราะมันอร่อยมากๆ ไงล่ะ
##Midwinter mixed sausace: ชิ้นโต และ อร่อยดี

ร้านนี้มีเมนูขนมและเครื่องดื่มเยอะมาก ได้ลองสั่ง..
##Cocoa milkshake: เข้มข้น หวานๆ ใส่แก้วมาน่ารักดี
##Midwinter midnight blue: คอคเทลประจำร้าน รสชาติเหมือนขาแก้ไอ ดีกรีเหล้าไม่แรงมาก
##Strawberry colada: แนะนำอันนี้เรย คอคเทลปั่น รสนมชมพู ผสมรสสัปปะรสอ่อนๆ หอมหวาน ชอบๆ

##Panna cotta: อร่อยดี แต่ปริมาณมันเยอะไป ถ้าลดปริมาณ (และลดราคา) น่าจะดีกว่า
##Sweetness in midwinter: ขนมประจำร้าน มีแผ่นปังแปะบนไอติม ดูแกรนด์มาก แต่แท้จริงแล้ว สั่งไอติมอย่างเดียวดีกว่า ไอติมอร่อยมาก

สรุปคือ ร้านนี้ ปรับปรุงใหม่ บรรยากาศดีมาก สวย หรูหรา ลมเย็น และบริการดี
(ราคาแรงมากด้วย)